Postpensjonistene i Trøndelag Nord

Protokoll fra årsmøtet 12.mars 2020 på Chef mathallen, Steinkjer.

Tilstede 18 medlemmer og gjesten fra postpensjonistene i Trøndelag Sør, Per Hanssen.

Dagsorden for møtet:

Sak 1 Åpning.

Sak 2 Godkjenning av innkalling og sakliste.

Sak 3 Valg av dirigent og sekretær, samt to representanter til å underskrive protokollen.

Sak 4 Årsberetning 2019.

Sak 5 Regnskap 2019 med revisors innberetning.

Sak 6 Budsjett 2020.

Sak 7 Innkomne forslag.

Sak 8 Valg.

Sak 9 Avslutning.

Sak 1: Vår leder Brit ønsket velkommen, og spesielt gjesten fra Trøndelag Sør. Pga. koronaviruset som har inntatt Trøndelag med storm har vi fått en del frafall bl.a. fra leder i Pensjonistforbundet i Trøndelag Liv Thun. En representant fra kjøreskolen ”Gule Biler” skulle etter årsmøtet orientere oss om nye forskrifter for bilførere 65+ har også meldt forfall.

 1 minutts stillhet for de som har gått bort siden forrige årsmøte.

Sak 2: Innkalling og dagsorden vedtatt uten merknader.

Sak 3: Brit ble valgt til dirigent og Marit til sekretær. Til å skrive under protokollen ble Jorunn Fjær og Aase Tessem valgt.

Sak 4: Årsberetningen levert ut til de fremmøtte og gjennomgått av Marit. Vedtatt uten merknader.

Sak 5: Regnskapet levert ut og gjennomgått av Eldfrid. Brit kommenterte at tilskuddet fra kretsen på kr.2500 vil bestå i 5 år til. Torunn hadde spørsmål ang kontingenten fra medlemmene som for 2019 var kr. 34767 mens det for 2020 var budsjettert med kr. 15000. Vi er nå en del av Fagforbundet og kontingenten for 2020 er lavere, kr. 102, mens det for 2019 var kr.257. Torunn bemerket også at hun syntes vi hadde stor kassebeholdning og lurte på om vi sparte til noe. Hun mente vi burde sponse møter og mat mer. Per Hanssen ble spurt om hva de gjør. De har også penger på bok og synes det er greit å ha en buffer. Marit mente at det med kjøregodtgjørelse kanskje var for lite kjent slik at de som bor langt unna kvier seg for å reise på møter. Med disse merknader ble regnskapet vedtatt.

Sak 7: Ingen innkomne forslag.

Sak 8: Valgkomiteens leder var forhindret fra å møte, men forslag til nytt styre var overlevert.

 Leder: Brit Vestrum Strand gjenvalg for 1 år

 Nestleder/sekretær: Marit Pauline Garberg gjenvalg for 2 år

 Kasserer: ingen forslag 1 år

 Varamedlem: Elisabet Kvam ikke på valg

 Varamedlem: Ottar W. Nordbakk gjenvalg for 2 år

 Revisor: Torill Brustad gjenvalg for 2 år

 Revisor: Helga Iversen ikke på valg

 Vararevisor: Aase Tessem gjenvalg for 2 år

 Valgkomite: ingen forslag fra årsmøtedeltakerne på medlemmer til valgkomite. Styret får fullmakt til å jobbe videre med saken, men håper på innspill fra medlemmene.

 Eldfrid Aarnes Reppen har vært kasserer på ”overtid” i 1 år og takket nei til gjenvalg.

 Valgkomiteen har ringt og prøvd å få noen til å ta denne jobben, men det har vært vanskelig. Etter litt om og men sa Eldfrid ja til nok et år og fikk stående applaus. Vi er meget glad for å ha Eldfrid med på laget, men styret skal jobbe med ”kasserersaken” og være ute med ny kandidat i god tid før neste årsmøte.

Sak 9: Brit takket for oppmøte og erklærte årsmøte for avsluttet.

 Etter årsmøte ble ordet gitt til Per Hanssen fra Trøndelag Sør. Han snakket litt om arbeidet i deres forening. De har også problemer med å fylle styreverv, litt om økomoni og turer både innenlands og til utlandet. Brit la fram noen tanker om vårmøte og at det kanskje blir i Namdalen.

 Loddsalget innbrakte kr.2080

 Middag som vanlig med saltkjøtt og kålstappe

 Marit Pauline Garberg

 Sekretær

 Jorunn Barkhald Fjær Aase Tessem